stanford-oval/wikipedia huggingface dataset:
Luonto yllättää aina

| Luonto yllättää aina |
| --- | --- |
Tyyli:  lastenohjelma
Kestoaika:  7-9 minuuttia
Pääosissa:  Pirkka-Pekka Petelius Otso Purola Erika Sironen Lassi Sinivuori Mea Packalén Nuppu Tammi Oskari Järvelä
Alkuperämaa:   Suomi
Verkko:  Yle Areena
Julkaistu:  1. kesäkuuta 2019
Esitetty:  1. kesäkuuta 2019 (Yle Areena), 26. kesäkuuta 2019 (TV2) –
Jaksoja:  10
Ikäraja:  
Tunnuskappale:  Ville Kivimäki
Tuotanto
Tuottaja(t):  Juuso Räsänen
Ohjaaja(t):  Rami Saarijärvi
Säveltäjä(t):  Ville Kivimäki
Leikkaaja(t):  Sami Kivimäki
Kuvaaja(t):  Veli-Martti Koivunen, Jarkko Vuolle, Sami Ahonen, Heikki Pihkonen
Tuotantoyhtiö(t):  Yleisradio, Yle Lapset
Aiheesta muualla
IMDb
Luonto yllättää aina on Yle:n Pikku kakkosen kymmenosainen lastenohjelma-sarja vuodelta 2019. Pirkka-Pekka Petelius johdattaa lapsia tutustumisretkille kotimaiseen luontoon.
Juoni

Pirkka-Pekka Petelius, "Peepee" ja lapset jäljittävät joka jaksossa eri eläintä Suomen metsissä, järvillä ja jopa kaupungissa. Ryhmä etsii ja ihmettelee erilaisten eläinten elintapoja ja asuinpaikkoja. Luonnossa koetaan yllätyksiä! Peepee innostuu kaikesta, mutta lapset taitavat tehdä suurimmat oivallukset?
Rooleissa

Pirkka-Pekka Petelius alias "Peepee", Otso Purola, Erika Sironen, Lassi Sinivuori, Mea Packalén, Nuppu Tammi ja Oskari Järvelä.
Jaksot

| Jakso | Nimi |
| --- | --- |
1.: Hirvi
2.: Ilves
3.: Joutsen
4.: Kaupunkiluonto
5.: Kyy
6.: Laavu
7.: Lintujärvi
8.: Majava
9.: Muurahaiset
10.: Siili
Matka Postimerkkien maahan

| Matka Postimerkkien maahan |
| --- | --- |

Kirjailija:  Vesa Sisättö
Kansitaiteilija:  Janne Harju
Kieli:  suomi
Genre:  nuorten fantasiaromaani
Kustantaja:  Tammi
Julkaistu:  2010
Ulkoasu:  sidottu
Sivumäärä:  198
ISBN:  978-951-31-5694-7
Löydä lisää kirjojaKirjallisuuden teemasivulta
Matka Postimerkkien maahan on Vesa Sisätön kirjoittama postimerkkeilyaiheinen nuorten fantasiaromaani. Teos ilmestyi vuonna 2010 Tammen Musta kaista -sarjassa.
Aiheesta muualla

Pia Ronkainen: Fiimeisellä filatelistilla on itseironiaa. Helsingin sanomat 3.12.2010.
Päivi Heikkilä-Halttunen: Omintakeinen fantasiaromaani postimerkkeilystä. Lastenkirjahylly 27.10.2010.
Iivari Koutonen: Matka Postimerkkien maahan. Risingshadow.net 14.8.2011.
Mel Leven

Mel Leven (11. marraskuuta 1914 Chicago – 17. joulukuuta 2007) oli yhdysvaltalainen säveltäjä ja sanoittaja, joka tuli tunnetuksi pitkäaikaisesta yhteistyöstään Walt Disney Companyn kanssa. Hän kuitenkin teki lauluja myös Peggy Leelle, The Andrews Sistersille, Nat King Colelle, Dean Martinille ja Les Brownille.
Levenin kuuluisin yksittäinen kappale on Cruella de Vil -laulu animaatioelokuvasta 101 dalmatialaista (1961).
Leven voitti työstään kaksi Emmy-palkintoa ja samaten kaksi Peabody-palkintoa.
Matka Charleyn kanssa

| Matka Charleyn kanssa: Amerikkaa etsimässä> Travels with Charley: In Search of America.Alkuperäisteos |
| --- | --- |
Kirjailija:  John Steinbeck
Kieli:  englanti
Genre:  matkakertomus
Kustantaja:  Viking Press
Julkaistu:  1962
Sivumäärä:  288
Suomennos
Suomentaja:  Liisa-Maria Piila
Kustantaja:  Tammi
Julkaistu:  1963
Löydä lisää kirjojaKirjallisuuden teemasivulta
Steinbeckin matkailuauto Rocinante on näytteillä National Steinbeck Centerissä Kalifornian Salinasissa.
Matka Charleyn kanssa: Amerikkaa etsimässä (Travels with Charley: In Search of America) on kirjailija John Steinbeckin matkakertomus hänen vuonna 1960 tekemästään kiertomatkasta ympäri Yhdysvaltoja Charley-nimisen villakoiran kanssa erikoisvalmisteisella matkailuautollaan. Kirja julkaistiin Yhdysvalloissa 1962 ja seuraavana vuonna suomeksi Liisa-Maria Piilan käännöksenä.
Steinbeck oli matkan aikoihin 58-vuotias. Hän kirjoittaa halunneensa tehdä suuren Amerikan-kierroksensa, koska oli tehnyt itselleen uran kirjoittamalla Yhdysvalloista. Hän sanoo etsineensä vastausta kysymykseen, millaisia nykypäivän amerikkalaiset ovat. Steinbeckin vanhin poika Thom on myöhemmin sanonut isänsä halunneen myös nähdä kotimaataan viimeisen kerran, koska tiesi olevansa lähestymässä kuolemaa sydänvaivojensa takia.
Steinbeck kertoo kirjassa matkastaan villakoira Charleyn kanssa GMC-autotehtaalta tilaamallaan lava-auton pohjalle rakennetulta matkailuautolla, jonka kirjailija nimesi Don Quijoten hevosen mukaan Rocinanteksi. Noin 15 000 kilometrin automatka alkaa New Yorkin Long Islandilta ja kiertää Yhdysvaltojen raja-alueita pitkin ensin koilliskulman Maineen ja sieltä mantereen halki länsirannikon pohjoisosiin ja edelleen Kalifornian Salinasiin, josta Steinbeck oli kotoisin. Kaliforniasta matka jatkuu Texasin kautta etelävaltioihin ja lopulta takaisin Long Islandille.
Vastaanotto

Matka Charleyn kanssa ilmestyi vuonna 1962 muutamaa kuukautta ennen kuin Steinbeckille myönnettiin Nobelin kirjallisuuspalkinto. Kirja nousi The New York Times -sanomalehden bestseller-listan ykköseksi yhden viikon ajaksi, minkä jälkeen sen syrjäytti Rachel Carsonin ympäristönsuojeluaiheinen klassikko Hiljainen kevät.
Myöhemmät tutkijat ovat kyseenalaistaneet kirjassa esiintyvien henkilöiden ja tapahtumien todenmukaisuuden ja korostaneet kirjan olevan fiktiota eikä mikään tarkka dokumentti matkasta. Myös poika Thom Steinbeck on muistuttanut isänsä olleen ennen kaikkea kirjailija ja monien kirjan tarinoiden olleen joko sepitettyjä tai pohjautuneen kenties isänsä jo aiemmin elämässään kohtaamiin tilanteisiin .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Travels with Charley
Käännös suomeksi
Michael Guest

Michael Guest vuonna 2001.
Michael E. Guest (s. 1957) on yhdysvaltalainen diplomaatti. Hän toimi vuosina 2001–2004 maansa suurlähettiläänä Romaniassa ja oli siten ensimmäinen Yhdysvaltain senaatin vahvistama avoimesti homoseksuaalinen suurlähettiläs. Guest lopetti 26-vuotisen diplomaattiuransa joulukuussa 2007. Hän vastusti erollaan sitä, että ulkoministeriö ei myöntänyt työntekijöiden homoseksuaalisille kumppaneille yhtä laajoja etuuksia kuin heteroseksuaalien kumppaneille.
Guest suoritti bachelor-tutkintonsa Etelä-Carolinan Furman Universityssä ja jatkotutkintonsa Virginian yliopistossa. Hänen elämänkumppaninsa on Alexander Nevarez.
Mel Patton

| Mitalit | Mitalit | Mitalit |  |
| --- | --- | --- | --- |
|  Mel Patton valmentajansa kanssa vuonna 1948. |  Mel Patton valmentajansa kanssa vuonna 1948. |  Mel Patton valmentajansa kanssa vuonna 1948. |  |
Maa:  Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | 200 m |  |
|  Kultaa | Lontoo 1948 | 4×100 m |  |
Melvin Emery ”Mel” Patton (16. marraskuuta 1924 Los Angeles – 9. toukokuuta 2014 Fallbrook) oli yhdysvaltalainen yleisurheilija ja olympiavoittaja.
Patton voitti Lontoon kesäolympialaisissa 1948 kaksi kultamitalia: 200 metrin juoksusta ajalla 21,1 ja 4 × 100 metrin viestijuoksusta. Jälkimmäisessä lajissa hänen lisäkseen voittajajoukkueeseen kuuluivat Barney Ewell, Lorenzo Wright ja Harrison Dillard.
Patton ei osallistunut koskaan Yhdysvaltain mestaruuskilpailuihin.
Mantšuriankarvatonkoira

| Mantšuriankarvatonkoira> Avaintiedot |
| --- | --- |
Alkuperämaa:   Kiina
Määrä:  Suomessa ei yhtään
Alkuperäinen käyttö:  lämpötyyny
Nykyinen käyttö:  seura- ja perhekoira
Elinikä:  10–14 vuotta
Muita nimityksiä:  Tai-Tai, Manchurian Hairless Dog, Mandsjurisk Nakenhund
FCI-luokitus:  ei
Ulkonäkö
Paino:  3–6 kg
Säkäkorkeus:  46–51 cm
Väritys:  lihanvärinen tai kupari
Mantšuriankarvatonkoira  (Tai-Tai) on kiinalainen koirarotu.
Ulkomuoto

Mantšuriankarvatonkoiran pää on kupolimainen ja kuono lyhyt. Päässä ja niskassa on lyhyt harja, samaan tapaan kuin kiinanharjakoiralla. Lisäksi sillä on tuuheaa karvaa käpälissä ja hännänpäässä. Karvaton nahka on väriltään joko vaalea (lihanvärinen) tai kupari. Säkäkorkeus vaihtelee 46–51 cm välillä.
Alkuperä

Rotu on nimensä mukaisesti kotoisin Pohjois-Kiinasta, missä sitä on perinteisesti käytetty "elävänä kuumavesipullona" viileiden öiden aikana. Se näyttäisi olevan läheistä sukua kiinanharjakoiralle. Sen alkuperäinen nimitys tulee eliitiltä, koska tai-tai viittaa kiinalaisten lähellä asuneeseen vauraaseen kansaan jolla oli paljon vapaa-aikaa. Se voi myös viitata varakkaiden miesten (tai-pan) tärkeimpiin vaimoihin, (heillä oli enemmän kuin yksi vaimo). Lännessä siitä tiedetään vain hyvin vähän, mutta tieto voi olla pikkuhiljaa lisääntymässä.
Käännös suomeksi
Mel Ramos

Mel Ramos 2007
Mel Ramos (24. heinäkuuta 1935 Sacramento, Kalifornia, Yhdysvallat – 14. lokakuuta 2018 Oakland, Kalifornia, Yhdysvallat) oli yhdysvaltalainen poptaiteilija.
Ramos debytoi vuonna 1963 ja piti ensimmäisen yksityisnäyttelynsä 1964. Hän oli laajasti esillä useissa maissa niin yksityis- kuin ryhmänäyttelyissäkin. Ramos tunnetaan maailmalla varsinkin alastontöistään.
Crocker Art Museum, Sacramento, 2012.
Marmorirausku

| Marmorirausku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset  Eucarya
Kunta::  Eläinkunta  Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Rauskukalat Rajiformes
Heimo::  Rauskut Rajidae
Alaheimo::  Rajinae
Suku::  Leucoraja
Laji::  naevus
Kaksiosainen nimi
 Leucoraja naevus  Müller & Henle, 1841 
 Marmorirauskun likimääräinen levinneisyys
Synonyymit
 Raja naevus Müller & Henle, 1841 
Katso myös
   Marmorirausku Commonsissa 
Infobox OKNimi-testi OKIUCN-testi OK: 
Marmorirausku (Leucoraja naevus) on rauskujen (Rajidae) heimoon kuuluva merivesissä elävä kalalaji.
Koko ja ulkonäkö

Marmorirauskun tavallinen pituus on 40 senttimetrin luokkaa. Se voi maksimissaan kasvaa 71 senttimetrin mittaiseksi (naaras 68 senttimetrin mittaiseksi). Lajin ruumis muistuttaa muodoltaan hieman vinoneliötä. Sen kuono on suhteellisen lyhyt. Selkäpuoli on väritykseltään okra tai vaaleanharmaan ruskea, vatsapuoli valkoinen. Piikkejä on vain rintaevien etureunoissa. Rintaevät ovat kulmistaan pyöristyneet ja niiden keskiosassa on musta marmorikuvioinen laikku.
Levinneisyys ja elinympäristö

Marmorirauskua tavataan Atlantin valtameren itäosassa Kattegatista, Pohjanmerestä ja lännen Britteinsaarilta etelään aina Senegaliin ja Marokkoon asti. Sitä on havaittu myös Välimeressä. Se elää erilaisilla vedenpohjilla yleensä 20–250 metrin syvyydessä vedenpinnasta, vaikka poikkeuksellisesti sitä onkin havaittu aina 500 metrin syvyydessä asti.
Ravinto ja elintavat

Marmorirauskun ravintoa ovat monenlaiset pohjaeläimet ja pienet kalat. Se tulee sukukypsäksi keskimäärin 50–60 senttimetrin mittaisena ja noin 4–5 vuoden ikäisenä. Kutu tapahtuu talviaikana. Naaras laskee 5–7 senttimetrin mittaiset ja 3–4 senttimetrin levyiset munakotelot noin seitsemän kotelon erissä. Niitä on yhdessä naaraassa enintään 63 kappaletta kerralla. Poikaset ovat kuoriutuessaan noin 12 senttimetrin mittaisia. Marmorirauskun on havaittu voivan elää enintään 14-vuotiaaksi.
Rannalle huuhtoutunut marmorirausku.
Michael Hainisch

| Michael Hainisch |
| --- | --- |

Itävallan 2. liittopresidentti
 9. joulukuuta 1920 – 10. joulukuuta 1928  
Liittokansleri:  Ignaz Seipel Ernst Streeruwitz Johann Schober Karl Vaugoin Otto Ender Karl Buresch Engelbert Dollfuß Kurt von Schuschnigg
Edeltäjä:  Karl Seitz
Seuraaja:  Wilhelm Miklas
Henkilötiedot
Syntynyt: 15. elokuuta 1858 Aue bei Schottwien
Kuollut: 26. helmikuuta 1940 (81 vuotta) Wien
Tiedot
Puolue:  sitoutumaton
Michael Hainisch (15. elokuuta 1858 – 26. helmikuuta 1940) oli itävaltalainen poliitikko. Hän toimi Itävallan toisena liittopresidenttinä vuosina 1920–1928. Hainisch oli taustaltaan taloustieteilijä.
Marcello Bacciarelli

Bacciarelli omakuvassa vuodelta 1793.
Marcello Bacciarelli (16. helmikuuta 1731 Rooma – 5. tammikuuta 1818 Varsova) oli barokin myöhäiskautta ja uusklassismia edustanut italialainen taiteilija.
Bacciarelli opiskeli maalaustaidetta Marco Benefialin oppipoikana Roomassa. Vuonna 1750 Puola-Liettuan vastavalittu kuningas August III kutsui hänet Dresdeniin muotokuvamaalariksi. Bacciarelli maalasi useita muotokuvia Puola-Liettuan hallitsijoista ja Puolan historiaa kuvaavia maalauksia.
Bacciarellin oppilaita olivat Alexander Kucharsky ja Kazimierz Wojniakowski.
Aiheesta muualla

Kuvia tai muita tiedostoja aiheesta Marcello Bacciarelli Wikimedia Commonsissa
Marcello Bacciarelli Europeanassa
Marcello Abbado

Marcello Abbado vuonna 1959.
Marcello Abbado (7. lokakuuta 1926 Milano – 4. kesäkuuta 2020) oli italialainen säveltäjä ja pianisti. Hän oli viulisti Michelangelo Abbadon poika ja kapellimestari Claudio Abbadon veli. Hän otti pianotunteja Gianandrea Gavazzenilta ennen kuin aloitti opintonsa Mlanon konservatoriossa.
Abbado työskenteli muun muassa säveltäjä Paul Hindemithin kanssa. Abbado sävelsi monenlaista musiikkia, kuten orkesteriteokset Hommage à Claude Debussy sekä Costruzioni per 5 piccole orchestre.
Aiheesta muualla

Kuvia tai muita tiedostoja aiheesta Marcello Abbado Wikimedia Commonsissa
Michael Hartnett

Michael Hartnett
Michael Hartnett (iiriksi Micheál ÓhAirtnéide, 18. syyskuuta 1941 Croom, Limerickin kreivikunta – 13. lokakuuta 1999 Dublin) oli irlantilainen runoilija ja kielenkääntäjä. Hän kirjoitti runoutta sekä englannin että iirin kielellä.
Hartnett syntyi köyhiin oloihin ja oli lapsena ajoittain iirinkielisen isoäitinsä hoidossa. Hän opiskeli Trinity Collegessa ja University College Dublinissa. Hän vietti myös jaksot Lontoossa ja Madridissa. Hartnett aloitti runouden kirjoittamisen 1960-luvun alkuun mennessä ja julkaisi vuonna 1968 varhaisen kokoelman Anatomy of a Cliché. Vuonna 1975 ilmestyi Hartnettin tunnetuimmaksi kokoelmaksi noussut A Farewell to English (1975). Sillä hän ilmaisi aikomuksensa keskittyä jatkossa kirjoittamaan iirin kielellä. Teoksen julkaisun aikoihin Hartnett palasi kotiseuduilleen Limerickin kreivikuntaan, Newcastle Westin kaupunkiin. Iirin kielellä ilmestyivät hänen kokoelmansa Adharca broic (1978), Do Nuala: foighne chrainn (1984) ja An Phurgóid (1989). Hartnett kuitenkin muutti takaisin Dundrumiin Dubliniin. Hän julkaisi taas englanninkielisiä runoja teoksissa Inchicore Haiku (1985), A Necklace of Wrens (1987), Poems to a Younger Woman (1989) ja The Killing of Dreams (1992). Hänen kootut runonsa ilmestyivät kahdessa julkaisussa vuosina 1984 ja 1987. Wake Forest University Pressin kautta julkaistiin vielä Hartnettin teos Selected & New Poems vuonna 1994.
Hartnett syventyi runoissaan muun muassa kahden kielen välisiin jännitteisiin, Irlannin maisemien kuvaukseen sekä huolelliseen Irlannin ja Englannin historian käsittelyyn. Hartnett tutki ja käänsi 1600-luvun irlantilaisten runoilijoiden Dáibhí Ó Bruadairin, Pádraigín Haicéadin ja Aogán Ó Rathaillen teoksia. Hän julkaisi myös käännökset Federico García Lorcan kokoelmasta Romancero gitano (Gypsy Ballads: A Version of the Romancero Gitano, 1973) ja Daodejingistä (Tao: A Version of the Chinese Classic of the Sixth Century, 1971). Hartnettille myönnettiin American Ireland Literary Fund Award vuosina 1975, 1980 ja 1990 sekä Irish American Cultural Institute Award vuonna 1988. Hartnett oli taiteilijaseura Aosdánan jäsen.
Hartnett teki Caitlín Mauden kanssa yhteistyötä näytelmässä An Lasair Choille. Hän toimi vuosina 1976–1978 Raidió Teilifís Éireannilla juontajana ohjelmassa Poems Plain. Vuodesta 1976 hän oli myös ajoittainen luennoitsija ja luovan kirjoittamisen opettaja Thomond College of Educationissa Limerickissä. Hartnett työskenteli The Irish Timesin runouden toimittajana ja oli mukana toimittamassa julkaisua Arena. Hän sai Rosemary-nimisen naisen kanssa lapset Niall ja Lara. Myöhemmin hänen elämänkumppaninsa oli Angela Liston. Hartnett kuoli St Vincent's -sairaalassa Dublinissa 58-vuotiaana. Vuonna 2000 hänen kunniakseen alettiin Newcastle Westissä järjestää vuosittaista runouden festivaalia Éigse Michael Hartnett. Vuonna 2002 Hartnettilta ilmestyi vielä postuumi julkaisu Collected Poems, joka oli ehditty koota ennen hänen kuolemaansa.
Kalevan kisat 2010

Kalevan kisat 2010 eli yleisurheilun Suomen-mestaruuskilpailut järjestettiin 5.–8. elokuuta 2010 Kajaanissa Vimpelinlaakson urheilukentällä.
Kisoihin myytiin noin 18 400 lippua ja kaiken kaikkiaan kisavieraita oli neljän kisapäivän aikana noin 25 500.
Mitalistit

Lähde: live.time4results.com
Mitalistit > Miehet > Juoksu- ja kävelylajit

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
| 100 m  6.8. |  | Joni Rautanen Hollolan Urheilijat -46 | 10,66 |  |  |  |
| 100 m  6.8. |  | Hannu Hämäläinen Viipurin Urheilijat | 10,85 |  |  |  |
| 100 m  6.8. |  | Henri Parikka Helsingin Kisa-Veikot | 10,85 |  |  |  |
|    |    |    |    |    |  |  |
| 200 m  8.8. |  | Jonathan Åstrand IF Kraft | 20,98 |  |  |  |
| 200 m  8.8. |  | Joni Rautanen Hollolan Urheilijat -46 | 21,31 |  |  |  |
| 200 m  8.8. |  | Henri Parikka Helsingin Kisa-Veikot | 21,62 |  |  |  |
|    |    |    |    |    |  |  |
| 400 m  6.8. |  | Matti Välimäki Noormarkun Nopsa | 46,89 |  |  |  |
| 400 m  6.8. |  | Visa Hongisto Valkealan Kajo | 48,34 |  |  |  |
| 400 m  6.8. |  | Santeri Tukia Vilppulan Veikot | 48,54 |  |  |  |
|    |    |    |    |    |  |  |
| 800 m  7.8. |  | Mikko Lahtio Helsingin Kisa-Veikot | 1.51,34 |  |  |  |
| 800 m  7.8. |  | Jonas Hamm Lahden Ahkera | 1.52,11 |  |  |  |
| 800 m  7.8. |  | Tommy Granlund Gamlakarleby IF | 1.52,18 |  |  |  |
|    |    |    |    |    |  |  |
| 1 500 m  8.8. |  | Niclas Sandells IK Falken | 3.43,48 |  |  |  |
| 1 500 m  8.8. |  | Jonas Hamm Lahden Ahkera | 3.44,94 |  |  |  |
| 1 500 m  8.8. |  | Mikael Bergdahl Gamlakarleby IF | 3.45,21 |  |  |  |
|    |    |    |    |    |  |  |
| 5 000 m  5.8. |  | Matti Räsänen Joensuun Kataja | 13.53,87 |  |  |  |
| 5 000 m  5.8. |  | Jussi Utriainen Lahden Ahkera | 13.58,29 |  |  |  |
| 5 000 m  5.8. |  | Henri Manninen Jyväskylän Kenttäurheilijat | 14.11,39 |  |  |  |
|    |    |    |    |    |  |  |
| 10 000 m  8.8. |  | Matti Räsänen Joensuun Kataja | 29.24,45 |  |  |  |
| 10 000 m  8.8. |  | Jussi Utriainen Lahden Ahkera | 29.35,82 |  |  |  |
| 10 000 m  8.8. |  | Obed Kipkurui Sjundeå IF | 29.45,61 |  |  |  |
|    |    |    |    |    |  |  |
| 110 m aj  7.8. |  | Antti Korkealaakso Seinäjoen Seudun Urheilijat | 13,88 |  |  |  |
| 110 m aj  7.8. |  | Markus Vilén Viipurin Urheilijat | 14,09 |  |  |  |
| 110 m aj  7.8. |  | Joona-Ville Heinä HIFK | 14,24 |  |  |  |
|    |    |    |    |    |  |  |
| 400 m aj  8.8. |  | Petteri Monni Jyväskylän Kenttäurheilijat | 51,26 |  |  |  |
| 400 m aj  8.8. |  | Jussi Heikkilä Viipurin Urheilijat | 52,14 |  |  |  |
| 400 m aj  8.8. |  | Panu Pasanen Vihdin Viesti | 52,25 |  |  |  |
|    |    |    |    |    |  |  |
| 3 000 m ej  7.8. |  | Janne Ukonmaanaho Ylikiimingin Nuijamiehet | 8.46,67 |  |  |  |
| 3 000 m ej  7.8. |  | Mikael Talasjoki Helsingin Kisa-Veikot | 8.55,28 |  |  |  |
| 3 000 m ej  7.8. |  | Rami Tuokko Naantalin Löyly | 9.04,04 |  |  |  |
|    |    |    |    |    |  |  |
| 20 km kävely  5.8. |  | Antti Kempas Keski-Uudenmaan Yleisurheilu | 1.29.20 |  |  |  |
| 20 km kävely  5.8. |  | Heikki Kukkonen Lappeenrannan Urheilu-Miehet | 1.29.52 |  |  |  |
| 20 km kävely  5.8. |  | Veli-Matti Partanen Lappeenrannan Urheilu-Miehet | 1.34.01 |  |  |  |
|    |    |    |    |    |  |  |
Mitalistit > Miehet > Kenttälajit

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
| Korkeushyppy  8.8. |  | Osku Torro Jyväskylän Kenttäurheilijat | 224 |  |  |  |
| Korkeushyppy  8.8. |  | Jussi Viita Tampereen Pyrintö | 215 |  |  |  |
| Korkeushyppy  8.8. |  | Eeropekka Uusimäki Merikarvian Into | 211 |  |  |  |
|    |    |    |    |    |  |  |
| Seiväshyppy  7.8. |  | Jere Bergius Tampereen Pyrintö | 550 |  |  |  |
| Seiväshyppy  7.8. |  | Vesa Rantanen Virtain Urheilijat | 540 |  |  |  |
| Seiväshyppy  7.8. |  | Jarno Kivioja Helsingin Kisa-Veikot | 525 |  |  |  |
|    |    |    |    |    |  |  |
| Pituushyppy  7.8. |  | Tommi Evilä Tampereen Pyrintö | 786 |  |  |  |
| Pituushyppy  7.8. |  | Petteri Lax Lauttakylän Luja | 777 |  |  |  |
| Pituushyppy  7.8. |  | Roni Ollikainen Helsingin Kisa-Veikot | 775 |  |  |  |
|    |    |    |    |    |  |  |
| Kolmiloikka  8.8. |  | Aleksi Tammentie Tampereen Urheilijat -38 | 15,80 |  |  |  |
| Kolmiloikka  8.8. |  | Janne Harju Leppävaaran Sisu | 15,40 |  |  |  |
| Kolmiloikka  8.8. |  | Mika Purmonen Lappeenrannan Urheilu-Miehet | 15,37 (+2,6) |  |  |  |
|    |    |    |    |    |  |  |
| Kuulantyöntö  6.8. |  | Robert Häggblom Vasa IS | 18,91 |  |  |  |
| Kuulantyöntö  6.8. |  | Mikko Viitamaa Vammalan seudun Voima | 17,82 |  |  |  |
| Kuulantyöntö  6.8. |  | Seppo Kujala Kajaanin Kipinä | 17,58 |  |  |  |
|    |    |    |    |    |  |  |
| Kiekonheitto  8.8. |  | Frantz Kruger Vasa IS | 61,10 |  |  |  |
| Kiekonheitto  8.8. |  | Mikko Kyyrö Keravan Urheilijat | 59,79 |  |  |  |
| Kiekonheitto  8.8. |  | Mika Loikkanen Keski-Uudenmaan Yleisurheilu | 58,41 |  |  |  |
|    |    |    |    |    |  |  |
| Moukarinheitto  6.8. |  | Olli-Pekka Karjalainen Töysän Veto | 75,20 |  |  |  |
| Moukarinheitto  6.8. |  | Tuomas Seppänen Porin Pyrintö | 74,73 |  |  |  |
| Moukarinheitto  6.8. |  | David Söderberg IF VOM | 74,53 |  |  |  |
|    |    |    |    |    |  |  |
| Keihäänheitto  8.8. |  | Tero Pitkämäki Seinäjoen Seudun Urheilijat | 85,19 |  |  |  |
| Keihäänheitto  8.8. |  | Teemu Wirkkala Toholammin Urheilijat | 83,88 |  |  |  |
| Keihäänheitto  8.8. |  | Antti Ruuskanen Pielaveden Sampo | 81,13 |  |  |  |
|    |    |    |    |    |  |  |
| Kymmenottelu  5.–6.8. |  | Lassi Raunio Tampereen Pyrintö | 7679 |  |  |  |
| Kymmenottelu  5.–6.8. |  | Sami Itani Jyväskylän Kenttäurheilijat | 7410 |  |  |  |
| Kymmenottelu  5.–6.8. |  | Antti Miihkinen Esbo IF | 7225 |  |  |  |
|    |    |    |    |    |  |  |
WR: maailmanennätys | AR: maanosan ennätys | NR: kansallinen ennätys | CR: kilpailujen ennätys | WL: maailman kauden kärkitulos | EL: Euroopan kauden kärkitulos | kkk: kauden kotimainen kärkitulos | PB: oma ennätys | SB: kauden paras